Document ID: 31998R0779

Nõukogu määrus (EÜ) nr 779/98,
7. aprill 1998,
Türgist pärinevate põllumajandustoodete ühendusse importimise kohta, millega tunnistatakse kehtetuks määrus (EMÜ) nr 4115/86 ning muudetakse määrust (EÜ) nr 3010/95
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 113,
võttes arvesse komisjoni ettepanekut
ning arvestades, et:
põllumajandustoodete kauplemise korda käsitleva EÜ-Türgi assotsiatsiooninõukogu 25. veebruari 1998. aasta otsusega nr 1/98 kehtestatakse soodustuste süsteem, mida kohaldatakse Türgist pärinevate põllumajandustoodete importimisel ühendusse; tuleks kehtestada sätted, millega võimaldatakse komisjonil vastu võtta kõnealuse uue impordikorra rakendamise üksikasjalikud erieeskirjad, ilma et see piiraks nõukogu 25. juuli 1994. aasta määruse (EÜ) nr 1981/94 (millega avatakse teatavaid Alžeeriast, Küproselt, Egiptusest, Iisraelist, Jordaaniast, Maltalt, Marokost, Jordani Läänekaldalt ning Gaza sektorist, Tuneesiast ja Türgist pärinevaid tooteid hõlmavad ühenduse tariifikvoodid ning sätestatakse nende haldamine ja nähakse ette üksikasjalikud sätted nende kvootide pikendamiseks ja kohandamiseks) [1] artiklite 6 ja 7 kohaldamist;
toodete suhtes, mille puhul peab vastavalt ühenduse õigusaktidele järgima teatavat impordihinda, sõltub tariifse soodussüsteemi kohaldamine kõnealuse hinna järgimisest;
määruses (EMÜ) nr 4115/86 [2] sätestatakse Türgist pärinevate põllumajandustoodete ühendusse importimise kord EÜ-Türgi assotsiatsiooninõukogu otsuse nr 1/80 alusel; EÜ-Türgi assotsiatsiooninõukogu otsusega nr 1/98 on tunnistatud kehtetuks kõnealuse otsuse põllumajandust käsitlevad sätted; seepärast tuleks määrus (EMÜ) nr 4115/86 kehtetuks tunnistada;
kaotada tuleks ka tariifsed soodustused nende kolme Türgist pärineva toote suhtes, mis on nimetatud nõukogu 18. detsembri 1995. aasta määruses (EÜ) nr 3010/95, millega peatatakse täielikult või osaliselt Maltalt ja Türgist pärinevate ning koondnomenklatuuri gruppidesse 1-24 ja 27 kuuluvate teatavate toodete suhtes kohaldatavad tollimaksud; [3]
assotsiatsiooninõukogu otsust kohaldatakse alates 1. jaanuarist 1998; küsimuse kiireloomulisust arvestades peaks käesolev määrus jõustuma Euroopa Ühenduste Teatajas avaldamise päeval,
ON VASTU VÕTNUD KÄESOLEVA MÄÄRUSE:
Artikkel 1
EÜ asutamislepingu II lisas loetletud ja Türgist pärinevate toodete kohta, mida on lubatud importida ühendusse EÜ-Türgi assotsiatsiooninõukogu otsuses nr 1/98 sätestatud tingimustel, võetakse vastu üksikasjalikud impordikorra rakenduseeskirjad nõukogu 22. septembri 1966. aasta määruse nr 136/66/EMÜ (õlide ja rasvade ühise turukorralduse kehtestamise kohta) [4] artikliga 38 või vastavalt asjaoludele muude põllumajandusturgude ühist korraldust käsitlevate määruste vastavate artiklitega sätestatud korras, ilma et see piiraks määruse (EÜ) nr 1981/94 artiklite 6 ja 7 kohaldamist.
Artikkel 2
Tariifse soodussüsteemi kohaldamine nende toodete suhtes, mille puhul peab vastavalt ühenduse õigusaktidele järgima teatavat impordihinda, sõltub kõnealuse hinna järgimisest.
Kindlaksmääratud võrdlushinnaga kalatoodete puhul sõltub soodustariifi kohaldamine kõnealuse hinna järgimisest.
Artikkel 3
Käesolevaga tunnistatakse kehtetuks määrus (EMÜ) nr 4115/86.
Artikkel 4
Käesolevaga muudetakse määrust (EÜ) nr 3010/95 järgmiselt.
1. Pealkiri asendatakse järgmisega:
"Nõukogu määrus (EÜ) nr 3010/95, 18. detsember 1995, millega peatatakse täielikult või osaliselt teatavate Maltalt pärinevate ning koondnomenklatuuri gruppidesse 1-24 kuuluvate toodete suhtes kohaldatavad tollimaksud".
2. Artiklid 1 ja 2 asendatakse järgmisega:
"Artikkel 1
Käesoleva määruse lisas loetletud ja Maltalt pärinevate toodete importimisel ühendusse kohaldatakse iga toote kohta kindlaks määratud tollimaksu.
Artikkel 2
Käesoleva määruse kohaldamisel kasutatakse päritolueeskirju, mis kehtivad Euroopa Majandusühenduse ja Malta vahelise assotsieerumislepingu kohaldamise ajal."
3. Maltalt pärinevate ja koondnomenklatuuri gruppidesse 1-24 kuuluvate toodete loetelu käsitleva I lisa pealkiri on "Lisa".
4. Türgist pärinevate ja koondnomenklatuuri gruppidesse 1-24 kuuluvate toodete loetelu käsitlev II lisa tunnistatakse kehtetuks.
Artikkel 5
Käesolev määrus jõustub Euroopa Ühenduste Teatajas avaldamise päeval.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 7. aprill 1998

Labels: 3
15
18
6